**KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS**

**PROJEKTO „TEATROSKOPAS“ KONKURSO**

**„JAUNASIS REŽISIERIUS“**

**NUOSTATAI**

1. **BENDROSIOS NUOSTATOS**
2. Konkurso „Jaunasis režisierius“ nuostatai (Toliau – Nuostatai) reglamentuoja konkurso „Jaunasis režisierius“ (toliau vadinama – Konkursas) organizavimą, vykdymą, vertinimą ir apdovanojimą.
3. **Konkurso tikslai**:
   1. **Remiantis lėlių, šešėlių arba dramos teatro forma, sukurti pamokančios pasakėčios inscenizaciją;**
   2. Susipažinti su spektaklio kūrimo etapais, priemonėmis, inscenizavimo galimybėmis;
   3. Lavinti vaidybinius, režisūrinius, meninio skaitymo, dailės gebėjimus;
   4. Skatinti mokyklos bendruomenės narių kūrybiškumą ir bendruomeniškumą;
4. Konkurso organizatorius – Kaišiadorių r. Rumšiškių Antano Baranausko gimnazijos teatro studija „Obuolys“, mokytoja Ilona Balkuvienė.
5. Informacija apie Konkursą skelbiama gimnazijos *facebook* paskyroje ir interneto tinklalapyje <https://rumsiskiugimnazija.lt/>.
6. **KONKURSO DALYVIAI**
7. Konkursas skirtas Kaišiadorių r. Rumšiškių Antano Baranausko gimnazijos moksleiviams.
8. Visi dalyviai skirstomi į tris amžiaus grupes: I grupė – 1-4 klasės; II grupė – 5-8 klasės, III grupė – 9-12 klasės.
9. **KONKURSINIAI DARBAI IR JŲ PATEIKIMO SĄLYGOS**
10. Konkursinių darbų **tema – pasakėčių inscenizacijos.**
11. Siūlome:
12. **Surasti** įdomią pasakėčią, kuri teikia išminties.
13. **Pasirinkti** teatro formą iš trijų galimų: lėlių teatras, šešėlių teatras arba dramos teatras.
14. **Sukurti** pasakėčios personažus, aplinką, reikalingus daiktus.
15. **Suvaidinti, nufilmuoti** ir **išsiųsti** savo pasakėčią elektroniniu adresu [info@vejufeja.lt](mailto:info@vejufeja.lt)
16. Pasakėčios inscenizaciją gali kurti vienas arba du mokiniai, padedami šeimos narių. Vienas dalyvis konkursui gali pateikti vieną kūrybinį darbą.
17. Pasakėčios inscenizacija turi būti nufilmuojama ir atsiunčiama virtualiam demonstravimui ir vertinimui. Kartu su įrašu siunčiama užpildyta dalyvio anketa (priedas Nr. 1). **Darbai siunčiami elektroniniu paštu:** [info@vejufeja.lt](mailto:info@vejufeja.lt)
18. Kūrinio video įrašas gali būti papildytas montažo efektais.
19. Pateikdami darbus konkursui, dalyviai suteikia organizatoriams teisę viešinti konkursui atsiųstą video, foto medžiagą, autoriaus vardą, pavardę.
20. Jūsų pateikti duomenys bus tvarkomi pagal Kaišiadorių r. Rumšiškių Antano Baranausko gimnazijos asmens duomenų tvarkymo taisykles, paskelbtas gimnazijos puslapyje www.rumšiškiugimnazija.lt.
21. **LAIKAS IR VIETA**
22. Konkurso pradžia – 2021 m. vasario 9 d. Inscenizacijų video ir užpildytas anketas galima siųsti iki kovo 20 d. Video, atitinkantys konkurso sąlygas, bus keliami į teatro studijos „Obuolys“ virtualią sceną *facebook* paskyroje ir viešinami gimnazijos *facebook* paskyroje. Konkurso nugalėtojai bus skelbiami kovo 25-26 d. projekto TEATROSKOPAS renginyje, gimnazijos *facebook* paskyroje bei informuojami anketoje nurodytu elektroniniu paštu.
23. Daugiau informacijos teikia konkurso koordinatorė Ilona Balkuvienė elektroniniu paštu: vejufeja@gmail.com arba telefonu 8 615 57907.
24. **DARBŲ VERTINIMAS**
25. Darbus vertins 7 asmenų vertinimo komisija, kurią sudaro teatro mokytoja, dailės mokytoja, dorinio ugdymo mokytoja, lietuvių k. mokytoja bei trys jaunieji teatro studijos aktoriai.
26. Vertinimo kriterijai: konkurso idėjos ir temos atitikimas, pasirinktos (iš trijų galimų) teatro formos išpildymas, originalumas, kūrybiškumas, estetiškumas.
27. Pirmoje amžiaus grupėje (1-4 klasės) bus išrinktos keturios, antroje ir trečioje amžiaus grupėje (5-8 kl. ir 9-12 kl.) bus išrinkta po tris geriausias pasakėčių improvizacijas, kurių autoriams bus įteikti vertingi prizai: padovanosime kelialapius į trijų dienų kūrybinę stovyklą „Jaunasis režisierius“ edukacinėje sodyboje „Vėjų fėja“, įteiksime padėkos raštus ir atminimo dovanėles. Konkurso organizatoriai pasilieka teisę skirti papildomas nominacijas.
28. Konkursui pateikti darbai papildomai bus įvertinti dailės, dorinio ugdymo, lietuvių k. pamokose.
29. Darbai, pateikti pasibaigus terminui ar neužpildžius anketos, yra nevertinami.
30. **BAIGIAMOSIOS NUOSTATOS**
31. Konkurso organizatoriai pasilieka teisę keisti konkurso nuostatus, konkursui atsiųstus darbus naudoti savo veikloje.
32. Jei dėl Covid – 19 pandemijos grėsmės numatytu laiku nebus galimybės surengti konkurso apdovanojimų, jie bus nukeliami į kitą datą, o dalyviai informuojami el. paštu.

Su teatrališkais linkėjimais,

**TEATROSKOPO organizatoriai**